# data[].attributes.body
Oldemor, Marta Ceballos Ceballos ble født i Nord-Chile i byen Iquique. Hun giftet seg sammen med Ignacio Arrojo, min oldefar. Sammen fikk de bestefar, Pedro Ceballos Ceballos, født 14 november i 1926. Gruvedriften og industrialiseringen hadde allerede i begynnelsen av 1900-tallet ført til at cirka halvparten av befolkningen bodde i byer (Buvollen, P. & Julsrud, 2017). Han flyttet fra Iquique til Valparaiso, som ligger midt i Chile, en time unna hovedstaten. Bakgrunnen for dette var for å jobbe, han fikk jobb som snekker/møbeldesigner.
I Valparaiso møtte bestefar Rosa Madrid, min bestemor. Hun ble født 29 mars i 1936, og har bodd i Valparaiso hele livet sitt. Hun var husmor helt fra sin voksen alder. Rosa og Pedro er foreldrene til faren min, Mauricio Orlando Ceballos Madrid.

Pappa ble født 25 februar i 1963. Han vokste opp i Valparaiso i en gate som heter Rodelillio. Her vokste han opp sammen med mamma. Begge hadde en fin oppvekst, selvom landet, området og familiene var relativt fattige. Alle jordskjelvene som har kommet, har ødelagt mye av gatene. Varmen tørker ut alt, det er kun igjen trær og planter som er tilpasset disse klimaene. Brann er en stor faktor som ødelegger både landskap, hus og familier. Ved et førsteblikk fra gatene, ser man sprekker i bakken og asfalten, uttørket jord og ingen grønne og frodige gresstrå. Husene ser nedslitte ut. De er laget av mur, ingen isolasjon, og metallplater som tak.
Fra egen opplevelse, var jeg i Chile en gang når det oppstod en brann rett ved der vi bodde. Det virket uvirkelig. Heldigvis var jeg sammen med hele familien da det skjedde. Mange mistet husene sine, selv de som ikke hadde mye igjen. Dagen senere kjøpte vi masse vann, mat og helseprodukter for de som hadde mistet hjemmene sine. Landskapet var ødelagt, alt var blitt til aske.
Pappa jobbet med import-eksport i Chile, dette var en utdanning han tok. I september 1986, var da han kom til Norge. Han hadde hørt at økonomien og jobb i Norge var bra, dette var grunnlaget hans for å dra. Pappa kom først til hovedstaten, Oslo. Han flyttet rundt for å finne et bosted. Fra Oslo til Lillehammer, Valderes og til slutt Leira. Det var her mamma skulle flytte inn med pappa. Pappa fikk utdanning som snekker, det var Årnes Høyskole han gikk på. Han pendlet til Oslo, og bodde i en brakke. Han var borte en uke, og kom hjem en uke. Inntektene begynte å gå opp i forhold til det han fikk i Chile. I dag jobber han for NCC i Oslo. I 1989 fikk de min bror, Kristoffer Ceballos og Paulina Ceballos i Leira. De flyttet mye rundt om i område for å finne et mer ideelt område å bo i. I 2002 flyttet de til Eidsvoll Verk, hvor jeg var et halvt år.

# data[].attributes.body
Tippoldefar, Vicente Venega Olivares ble født i Sør-Chile. Han var eier av gruver og selger i tillegg. I 1876 produserte Chile 62 prosent av verdens kobberbehov. På dette tidspunktet var Chile en viktig eksportør av jernmalm og kull (Buvollen, P. & Julsrud, 2017). Dette yrket var da en veldig viktig faktor for landets økonomi på den tiden. Det var først rundt 1830- årene landet opplevde en sterkt kapitalistisk utvikling hvor gruvedrift og industri ble viktige næringer. Siden kolonitiden har eksport av kobber spilt en sentral rolle i landets økonomi (FN-sambandet, 2018). Som sjef av gruvearbeid ga dette han mer penger enn gjennomsnittet på denne tiden, med tanke på at gruvedrift var svært viktig.
Vicente møtte min tippoldemor, Teresa Rebolledo Vidal i Sør-Chile (sted: ukjent), og giftet seg sammen veldig unge. Teresa var sydame, men fikk mye penger og ble godt forsørget av Vicente. Teresa tok navnet Venega Olivares. Teresa ble gravid med Vicente, men de separerte seg før barnet kom. Teresa flyttet til Valparaiso for en bedre jobb. Her møtte hun José Galleguillos, som hun senere giftet seg med. Hun byttet navn og brukte Galleguillos. José var fra Valparaiso og jobbet som baker. Barnet som ble født i 1917, ble min oldefar, Carlos Vital Galleguillos Rebolledo. Senere separerte hun seg igjen i 1930-tallet og dro til hovedstaten, Santiago i 1948. Flyttingen var grunnet bedre arbeid.
Carlos bosatte seg i Valparaiso og fikk seg jobb innenfor industrien her. Han jobbet i en blikk fabrikk, men senere fikk han jobb som skomaker. I Valparaiso møtte han min oldemor, Maria Eliana Sepulveda Solis. Hun var også oppvokst i Valparaiso. Maria ble født i 1920 og var arbeidsløs, hun var altså husmor.
De giftet seg sammen og fikk min bestemor, Clara Ines Galleguillos Sepulveda i 1945, den 29 mai. Bestemor fikk seg jobb som sydame, og driver med det til i dag. I dag jobber hun i en klesbutikk i Valparaiso. Bestemor møtte Hector Enrique Valderrama Navarro, min bestefar, i Valparaiso. Han jobbet først på et apotek og senere fikk han jobb som baker.

Deres datter, min mor, Luz Eliana Valderrama Galleguillos ble født 9 august i 1966. Hun vokste opp godt i Rodelillo, med pappa som en nær venn. Det eneste som skjedde under oppveksten, var et militærkupp i 1973. I forhold til pappa, gjorde mamma småjobber som ung, som å jobbe i kiosker. I juni 1985 flyttet mamma til Frankrike i tre år. Her drev hun med barnepass og bodde sammen med sin onkel Marco. På denne tiden skrev hun og pappa brev til hverandre, fordi teknologien rundt telefoner ikke hadde kommet seg. I november 1988 kom mamma til Norge for å gifte seg med pappa. Her utdannet hun seg som omsorgsarbeider i 2000. I dag jobber hun innenfor helsevesenet.

Både mamma og pappa sin side av slekta var avhengig av å flytte for å kunne forsørge seg. Det var bedre muligheter for jobb og mer penger. Urbaniseringen skjedde før mine tippoldeforeldre. Gjennom generasjonene var ingen avhengig av jordbruk. Chile og Norge sier de er forskjellige når man tenker klima, men også samfunnet og politikken. Chile var preget av presidenter, og er det enda. På grunn av immigrasjonen til mamma og pappa, har økonomien blitt mye bedre. De kan selv si at hvis de hadde flyttet tilbake til Chile, ville de ha vært rike. Mange av kvinnene i familien min, opp gjennom årene, har vært arbeidsløse i forhold til mennene.

# data[].attributes.headline
Historiske hendelser under min familie sin levetid

# data[].attributes.subject
Historiske hendelser under min familie sin levetid

# data[].attributes.body
Gruvedriften og industrialiseringen hadde allerede i begynnelsen av 1900-tallet ført til at nærmere halvparten av befolkningen bodde i byene. Særlig i de nordlige gruveområdene, som var styrt av utenlandske interesser, gikk arbeiderne til opprør mot de umenneskelige arbeidsforholdene. I 1907 ble mer enn 2000 arbeidere massakert av hæren i Iquique. I 1912 ble det første arbeiderpartiet opprettet i Chile, og en massiv streikebølge preget landet under den første verdenskrigen og de påfølgende årene. På denne tiden levde både min oldemor og oldefar på pappa sin side, i Iquique.

Chile var i en alvorlig krise da den liberale Arturo Alessandri ble valgt til president i 1920 ved å fri politisk til den misfornøyde arbeiderklassen. Her kan det ha påvirket mine oldeforeldre på pappa sin side og mine tippoldeforelde på mamma sin side.
Under militærpresidenten, Ibánez autoritære styre, fikk nordamerikansk kapital stor innflytelse i Chile.

Alessandri gjeninntok presidentembetet i 1932, men en politisk folkefront bestående av sosialpartiet, kommunistpartiet og det radikale partiet hadde alt etablert seg i Chile.
Folkefronten fikk støtte av arbeiderklassen, de styrket sin posisjon i 1930 årene. Da ble den nasjonale industrien, som vokste frem for å erstatte det tapte importmakedet, grunnpilaren i chilens økonomi.
Allianser av borgerlige partier kjempet mot den oppvokste facismen, anbefaling fra 1935.

Dette er noen få hendelser familien min kunne ha vært påvirket av.

Allende-perioden
Salvador Allende blir ofte kalt den første marxistiske president som har kommet til makten gjennom frie valg. Han ble valgt som president i 1970. USA ble engstelige for at Chile skulle bli kommunistisk. Den nye regjeringen nasjonaliserte kobbergruvene, banker og deler av industrien. USA reagerte med teknologisk boikott. Lastebilstreikene i 1972-73 førte til varemangel. Intense kampanjer sådde tvil om den nye regjeringen. Nasjonaliserte amerikanske gruveselskaper og selskapet ITT, arbeidet i nær kontakt med regjeringen Nixon for å sabotere Allendes reformprogram. Følgene ble enorme økonomiske problemer. Allende ble til slutt styrtet i et militærkupp 11.september 1973.
Dette er hendelser mamma og pappa kan huske i dag. Familien lenger bak opplevde også dette.

# data[].attributes.body
Bildet viser hvor mange prosent av kvinnelige representanter det er i nasjonalforsamlingen. Dette er et delmål i FNs bærekraftsmål, hvor det ønskes å ha lik fordeling av kjønn. Dette er for å styrke kvinners stilling i samfunnet.
Figur 1: kvinnelige representanter i nasjonalforsamlingen

# data[].attributes.body
Buvollen, H.P. & Julsrud, O. (2017). Chiles historie. Hentet fra: https://snl.no/Chiles_historie

Chile. (2018). FN-sambandet. Hentet fra: https://www.fn.no/Land/Chile

Figur 1. "Chile". 18. oktober 2019. (https://www.fn.no/Land/Chile?indicator=Likestilling%20i%20styring%20av%20landet&id=417)